мрежата и вземането на мерки за да се осигури възможност за провеждане на изпитвания по мрежата, в съответствие с посоченото в член 21, параграф 3 от Директива (ЕС) 2016/797;
 (9)„предварителна процедура“ („pre-engagement“) означава процедурен етап, предхождащ подаването на заявление за искане на разрешение, който се провежда по искане на заявителя;
 (10)„базово състояние при предварителната процедура“ („pre-engagement baseline“) означава становището за досието по предварителната процедура на разрешаващия орган и на съответните национални органи по безопасността за района на използване;
 (11)„установяване на изискванията“ („requirements capture“) означава процесът на идентифициране, задаване, прилагане и валидиране на изискванията, изпълнявани от заявителя за осигуряване на спазването на съответните изисквания на ЕС и национални изисквания. установяването на изискванията може да бъде интегрирано в процеса на разработване на съответния продукт;
 (12)„безопасно интегриране“ („safe integration“) означава изпълнението на същественото изискване за безопасност, специфицирано в приложение III към Директива (ЕС) 2016/797, при комбинирането на съответни части в тяхното интегрално цяло, като например возило или подсистема, както и при комбинирането на возилото и мрежата, като се има предвид техническата съвместимост;
 (13)„вариант на тип возило“ („vehicle type variant“) означава опция за конфигурацията на даден тип возило, която е определена при първото разрешаване на типа возило в съответствие с член 24, параграф 1, или промени в съществуващ тип возило по време на неговия жизнен цикъл, за които е необходимо ново разрешение на типа возило в съответствие с член 24, параграф 1 и член 21, параграф 12 от Директива (ЕС) 2016/797;
 (14)„версия на тип возило“ („vehicle type version“) означава опция за конфигурацията на даден тип возило или вариант на тип возило, или промени в съществуващ тип возило по време на неговия жизнен цикъл, направени за да отразят промени в основните проектни характеристики, за които не е необходимо ново разрешение на типа возило в съответствие с член 24, параграф 1 и член 21, параграф 12 от Директива (ЕС) 2016/797;
 (15) „разрешение за пускане на возило на пазара“ („vehicle authorisation for placing on the market“) означава издаденото от разрешаващия орган решение, основаващо се на основателна увереност че заявителят и организациите, участващи в проектирането, изработването и валидирането на возилото, са изпълнили своите съответни задължения и отговорности за осигуряване на съответствие със съществените изисквания на приложимата нормативна уредба, или за осигуряване на съответствие с разрешения тип, което позволява возилото да може да бъде пуснато на пазара и да може да се използва по безопасен начин в района на използване, в съответствие с условията за използване и с други ограничения, когато са приложими, които са специфицирани в разрешението за возилото и в разрешението за типа на возилото;
 (16)„разрешение за тип возило“ („vehicle type authorisation“) означава издаденото от разрешаващия орган решение, основаващо се на основателна увереност че заявителят и организациите, участващи в проектирането, изработването и валидирането на типа возило, са изпълнили своите задължения и отговорности за осигуряване на съответствие със съществените изисквания на приложимата нормативна уредба, което позволява возилото, произведено в съответствие с разглеждания проект, да може да бъде пуснато на пазара и да може да се използва по безопасен начин в района на използване на този тип возило, в